כבאי קליפורניה

כבאי קליפורניה (באנגלית: Fire Country) היא סדרת טלוויזיה אמריקאית מסוגת דרמת אקשן שנוצרה על ידי מקס ת'יריוט, טוני פלן וג'ואן רטר והופקה על ידי ג'רי ברוקהיימר עבור CBS. <ref></ref> בסדרה מכבב מקס ת'יריוט בתפקיד הראשי. הסדרה שודרה לראשנה ב-7 באוקטובר 2022. ב-6 בינואר 2023, הסדרה חודשה לעונה שנייה. אשר עלתה לשידור ב-16 בפברואר 2024.<ref name="S2Premiere"></ref>

במרץ 2024, הסדרה חודשה לעונה שלישית שאמורה לעלות לשידור ב-18 באוקטובר 2024.

== רקע ==
בודי דונובן (מקס ת'יריוט) הוא אסיר צעיר עם עבר בעייתי. בתקווה לכפר על עברו ולקצר את עונש המאסר שלו, הוא מתנדב לתוכנית מחנה השימור של קליפורניה שבה האסירים מסייעים למחלקת היערות וההגנה מפני שריפות של קליפורניה, המכונה Cal Fire. <ref></ref> בסופו של דבר הוא מוקצה לעיר הולדתו בצפון קליפורניה, שם הוא חייב לעבוד לצד חברים לשעבר, אסירים אחרים וכבאים מובחרים בכיבוי שריפות הענק שפוקדות את האזור.

== דמויות ==
=== ראשיות ===
* מקס ת'יריוט בתור בודי דונובן (המכונה בודי לאוני), כבאי אסיר המבקש כפרה. <ref></ref>
* קווין אלחנדרו בתפקיד מני פרז, אביה של גבריאלה וקפטן מכבי האש לשם נשלח בודי.
* ג'ורדן קלוויי בתור ג'ייק קרופורד, החבר לשעבר של ריילי וגבריאלה, וכבאי.
* סטפני ארצילה בתור גבריאלה פרז, בתו של מני וכבאית על תנאי.
* ג'ולס לאטימר בתפקיד איב אדוארדס, כבאי עם ג'ייק בפיקודו של וינס.
* דיאן פאר בתפקיד שרון ליאון, אשתו של וינס, אמם של ריילי ושל בודי ומפקדת מחלקת האש של קליפורניה.
* בילי ברק בתפקיד וינס ליאון, אביהם של ריילי, ושל בודי ומפקד גדוד האש של קליפורניה.

=== משניות ===

* W. Tré Davis בתפקיד פרדי "גואט" מילס, כבאי אסיר וחברו של בודה. <ref></ref> (עונה 1, עונה 2 אורח)
* מייקל טרוקו בתור לוק ליאון, אחיו של וינס ומפקד גדוד האש של קליפורניה.
* ג'ייד פטיג'ון בתור ריילי ליאון, בתם המנוחה של וינס ושרון, אחותו הצעירה של בודה וחברה הכי טובה של איב. (עונה 1)
* פיונה רנה בתור רבקה לי, אסירה ועורכת דין לשעבר. (עונה 1)
* סבינה גדצקי בתור קארה, חברתו לשעבר של בודה ואחות שאפתנית במיון. (עונה 1-2)
* אפריל טלק בתפקיד מפקדת הכיבוי בדימוס דולי ברנט, דודתו של בודה. (עונה 1)
* אהרון פרל בתור מפקד כיבוי אש בדימוס פאולי ברנט, דודו של בודה. (עונה 1)
* זאק טינקר בתור קולין אוריילי/אלכס שווקרוס, כבאי מנוסה. (עונה 1)<ref name="ZackT2"></ref>
* קתרינה ריינולדס בתור קוקי, חברתו של פרדי. (עונה 1) <ref></ref>
* קארן לבלנק בתור ד"ר לילי קרופורד, אמו של ג'ייק ומנתחת לב וחזה בלוס אנג'לס. (עונה 1)
* ברקלי הופ בתור האב דייוויד פסקל. (עונה 1-2)
* רבקה מדר בתור פיי סטון, המנכ"לית והמייסדת של חברת קונסיירז' פרטית לכיבוי אש. (עונה 1)<ref name="RebeccaMandKanoa2"></ref>
* קאנואה גו בתור קייל, חבר של גבריאלה לצלילה. (עונה 1)<ref name="RebeccaMandKanoa2" />
* קריסטל באלינט בתור אריקה סנואו, עוזרת כיבוי אש. (עונה 1)
* ריילי דייוויס בתור טרוי אליוט, כבאי צעיר אסיר. (עונה 1)
* רפאל דה לה פואנטה בתור דייגו מורנו, פרמדיק. (עונה 2)<ref name="RafaeldlF"></ref>
* טיי ווייט בתור קול רודמן, לוחם MMA לשעבר, חברו לתא של בודה. (עונה 2)
* ג'ייסון או'מרה בתור ליאם, כבאי, עמיתה לשעבר של שרון. (עונה 2)
* אליקס ווסט לפלר בתור ז'נבייב, בתה של קארה.
* קתרין לו האגקוויסט בתפקיד המושלת קלי. (עונה 2)

=== הופעות אורח ===

* קיין בראון בתור רובין, מסתנן לרכבות שעוזר למכבי האש עם קורבנות של תאונת רכבת. (עונה 1) <ref></ref>
* מורנה בקארין בתפקיד מיקי פוקס, השריף של מחוז אדג'ווטר. אחותה החורגת המנוכרת של שרון. <ref></ref>
* פאולה נונייס בתור רוברטה, אמה של גבריאלה ואשתו לשעבר של מני. <ref></ref>

== הפקה ==
=== פיתוח ===
בנובמבר 2021, CBS הודיעה שהיא מפתחת סדרה עם מקס ת'יריוט, טוני פלן וג'ואן רטר, המבוססת על חוויותיו של ת'יריוט שגדל במדינת האש בצפון קליפורניה. הסדרה הפוטנציאלית הייתה ידועה אז בשם Cal Fire.<ref name="Development"></ref> בפברואר 2022, פיילוט של הסדרה קיבל אור ירוק.<ref name="Greenlight"></ref> הפיילוט נכתב על ידי פלן ורטר, עם ת'יריוט ככותב שותף, ובוים על ידי ג'יימס סטרונג. במאי 2022, CBS רכשה את הסדרה, ושינתה את שמה ל"ארץ האש".<ref name="Pilot"></ref> ב-19 באוקטובר 2022, נרכשה עונה מלאה של הסדרה.<ref></ref> ב-6 בינואר 2023, CBS הודיעה כי חידשה את הסדרה לעונה שנייה.<ref name=":0"></ref>

=== צילומים ===
צילומי הסדרה החלו ב-21 ביולי 2022 בוונקובר, קנדה והם הסתיימו ב-5 באפריל 2023. הסדרה מצולמת בעיירה פורט לנגלי בתור העיירה הדמיונית אדג'ווטר.

=== ליהוק ===
בפברואר 2022, הוכרז כי ת'יריוט יככב בסדרה.<ref name="Cast1"></ref> במרץ 2022, ברק ואלחנדרו קיבלו תפקידים ראשיים בפיילוט.<ref name="Cast2"></ref> כמה ימים לאחר מכן, הוכרז שפאר, קאלווי, ארצילה ולטימר יופיעו כדמויות קבועות.<ref name="Cast3"></ref> בספטמבר 2022, הוכרז שטרוקו יצטרף לתוכנית בתפקיד חוזר.<ref name="Cast4"></ref> בינואר 2023, דווח כי זאק טינקר הצטרף לצוות בתפקיד לא ידוע.<ref name="ZackT"></ref> במרץ 2023, פורסם שרבקה מדר וקנואה גו לוהקו לתפקידי משנה.<ref name="RebeccaMandKanoa"></ref>
=== תגובת Cal Fire ===
לפני יציאת התכנית לאקרנים, מפקד הכיבוי של Cal, ג'ו טיילר, פרסם הצהרה בה הכחיש כל מעורבות ביצירת התכנית, ואמר כי "סדרת הטלוויזיה הזו היא מצג שווא של מחלקת הכיבוי המקצועית של סוכנות ההגנה על משאבים שהיא Cal Fire. " התנגדות מיוחדת הועלתה לסצנה בקדימון של הסדרה הכוללת אסיר שנלחם בחבר ב-Cal Fire.<ref name=":2"></ref>

טים אדוארדס, נשיא האיגוד של Cal Fire, Local 2881, הוסיף כי "דיברנו עם הצוות המשפטי שלנו, ואנחנו לא יכולים למנוע מהסדרה לשדר או להשתמש בשם Cal Fire". נעשה ניסיון לדרוש באופן חוקי כתב ויתור לפני ואחרי כל פרק, שדחה את מעורבות Cal Fire, אך לא הצליח.<ref name=":2" /> לאחר שראה את הפיילוט המלא, אדוארדס המשיך להסתייג מהתוכנית והוסיף ביקורת על אסירים שלא נענשו על הפרות כללים מרובות שבדרך כלל אמורות לגרום לחזרה מיידית לכלא.<ref name=":3"></ref>

מנהלת התוכנית טיה נפוליטנו השיבה לביקורות ואמרה "לא הייתה לי כמעט תגובה. אני יודעת שאנחנו עושים תוכנית בידור. זה לא סרט תיעודי. אנחנו עושים כמיטב יכולתנו". ג'ף סניידר, כבאי בדימוס ואחד מיועצי התוכנית, ציין כי משטרת ניו יורק לא הגיבה על הריאליזם של חוק וסדר ואמרה שהתגובה החריגה של Cal Fire הייתה כי "באופן כללי עם כבאים, אנחנו טובים מאוד בלמצוא את הפגמים אחד של השני."<ref name=":3" />

== קישורים חיצוניים ==
* 

== הערות שוליים ==

קטגוריה:CBS: תוכניות וסדרות
קטגוריה:אולפני CBS: תוכניות וסדרות
קטגוריה:תוכניות טלוויזיה באנגלית
קטגוריה:סדרות פעולה אמריקאיות